ADMİU-NUN PROFESSORU, XALQ RƏSSAMI ARİF ƏZİZİN 75 İLLİK YUBİLEYİNƏ HƏSR OLUNMUŞ SƏRGİ AÇILIB\nADMİU-NUN PROFESSORU, XALQ RƏSSAMI ARİF ƏZİZİN 75 İLLİK YUBİLEYİNƏ HƏSR OLUNMUŞ SƏRGİ AÇILIB\nYanvarın 15-də Muzey Mərkəzinin sərgi qalereyasında Xalq rəssamı, Dünya Rəssamlıq Akademiyasının Bakı nümayəndəliyinin rəhbəri, Azərbaycan Dövlət Mədəniyyət və İncəsənət Universitetinin Dizayn və dekorativ-tətbiqi sənət kafedrasının müdiri, professor Arif Əzizin və tələbələrinin “Maestro end Artists” adlı sərgisi açılıb.\nRəssamın 75 illik yubileyinə həsr olunmuş sərgidə Arif Əzizin və 100-ə yaxın tələbəsinin əsəri nümayiş edilib.\nAçılış mərasimində çıxış edərək Arif Əzizin həyat və yaradıcılığından söz açan Azərbaycan Dövlət Mədəniyyət və İncəsənət Universitetinin rektoru, professor Ceyran Mahmudova bildirib ki, o, 1971-ci ildən Azərbaycan Dövlət Mədəniyyət və İncəsənət Universitetində pedaqoji fəaliyyətlə məşğuldur, hazırda “Dizayn və dekorativ-təbiqi sənət” kafedrasının müdiridir. Arif Əziz 48 il ərzində yüzlərlə rəssam, dizayner, qrafik, xalçaçının yetişməsinə böyük əmək sərf edib.\nTədbirdə çıxış edən mədəniyyət nazirinin birinci müavini Vaqif Əliyev müasir Azərbaycan incəsənətində Arif Əzizin yaradıcılığının xüsusi, müstəsna yeri olduğunu deyib: “Ötən əsrin 70-ci illərindən başlayaraq Arif Əziz dizayn, dekorativ-tətbiqi sənət, bədii tərtibat, kitab qrafikası, teatr dekorasiyası, moda, rəngkarlıq sahələrində çalışaraq, Azərbaycan incəsənətinin müasir vəziyyətinin formalaşmasına böyük təsir göstərib. Uzun yaradıcılıq yolu keçən Arif Əziz zəhməti və istedadı nəticəsində çox böyük uğurlara imza atıb. Bugünkü sərgi rəssamın keçdiyi yola nəzər salır və onun ötən illər ərzində yaratdığı bənzərsiz sənət əsərlərinin daha geniş auditoriyaya çatdırılmasına xidmət edir”.\nAzərbaycan Ağsaqqallar Şurasının sədri, Milli Məclisin deputatı Fəttah Heydərov ölkəmizdə sənət adamlarına göstərilən diqqət və qayğıdan danışıb. Bu gün Azərbaycanın yaradıcı adamlarının dünyanın ən nüfuzlu salonlarında çıxış etdiyini, sərgilər açdığını söyləyib.\nArif Əzizin yaradıcılığını yüksək qiymətləndirən Fəttah Heydərov onun uzun illər pedaqoji fəaliyyətlə məşğul olduğunu və yüzlərlə gəncə sənətin sirlərini öyrətdiyini söyləyib. Tədbirdə Azərbaycan Dövlət Rəssamlıq Akademiyasının prorektoru, Xalq rəssamı Səlhab Məmmədov, “Dədə Qorqud” Milli Fondunun prezidenti Eldar İsmayılov, Azərbaycan Dövlət Mədəniyyət və İncəsənət Universitetinin dekanı, sənətşünaslıq üzrə fəlsəfə doktoru Sevil Kərimova və başqaları çıxış edərək rəssama xoş arzularını çatdırıblar.\nNatiqlər qeyd edib ki, müasir formatlı bu sərgində Rəssam-Maestro tələbələrinin əhatəsində təqdim olunur. “Maestro end Artists” sərgisində nümayiş olunan ikiyüz əlliyə yaxın əsər Arif Əzizin tələbələrinin fərdi dəsti-xəttinin, texnikalarının, maneralarının inkişafının nümayişi ilə yanaşı, müasir mərhələdə və məkanda bir neçə rəssam generasiyasını birləşdirir.\nRəssama “Dədə Qorqud” Milli Fondunun medalı təqdim olunub.\nRəsmi hissənin sonunda təşkilatçılarına və iştirakçılarına təşəkkür edən Arif Əziz əməyinə verilən yüksək qiymətə görə ölkə başçısına minnətdarlığını bildirib və bundan sonra da Azərbaycan incəsənətinin inkişafı naminə əzmlə çalışacağını söyləyib.\nAçılışdan sonra iştirakçılar sərgi ilə tanış olublar.


Yeni torpaq sahələri əkin dövriyyəsinə qatılır - AZƏRTAC – Azərbaycan Dövlət İnformasiya Agentliyi\nNaxçıvan Muxtar Respublikası Ali Məclisinin mətbuat xidmətindən AZƏRTAC-a bildirilib ki, aprelin 4-də Naxçıvan Muxtar Respublikası Ali Məclisinin Sədri Vasif Talıbov nasos stansiyalarının layihəsinə baxıb, həyata keçiriləcək tikinti işləri ilə maraqlanıb.\nAli Məclisin Sədri deyib ki, bu layihənin həyata keçirilməsi yeni torpaq sahələrinin əkin dövriyyəsinə qatılması və əkilən torpaqların su təminatının yaxşılaşdırılması baxımından mühüm əhəmiyyət kəsb edir. Qurulacaq müasir nasos stansiyalarının gücünün çox olması və elektrik enerjisini az işlətməsi ondan səmərəli istifadə etməyə imkan verəcəkdir. Muxtar respublikada 62 min hektar suvarılan torpaq sahəsi vardır. Qarşıda duran vəzifə əkinəyararlı torpaqların su təminatını yaxşılaşdırmaq və yeni torpaq sahələrini əkin dövriyyəsinə qatmaqdan ibarətdir. Yeni nasos stansiyalarının qurulması bu baxımdan mühüm əhəmiyyət kəsb edir.\nAZERTAG.AZ :Yeni torpaq sahələri əkin dövriyyəsinə qatılır


“Niyə dövlət müəssisələrini özəlləşdirmirsiniz ki, bizim insanlarımız normal maaş alsınlar” – QAZİ.AZ\nANA SƏHİFƏ/Cəmiyyət/“Niyə dövlət müəssisələrini özəlləşdirmirsiniz ki, bizim insanlarımız normal maaş alsınlar”\n“Niyə dövlət müəssisələrini özəlləşdirmirsiniz ki, bizim insanlarımız normal maaş alsınlar”\n2020-ci ildə necə möhtəşəm qələbəyə imza atdığımızı indi hər kəs bir daha dərindən başa düşür. Buna görə də biz ötən il hökumətin hesabatında cənab Prezidentə, hökumət üzvlərinə öz minnətdarlığımızı bildirdik. Xalqımız da tarixinə qızıl hərflərlə yazılan bu qələbəni heç vaxt unutmayacaq.\nBu fikirləri Bütöv Azərbaycan Xalq Cəbhəsi Partiyasının (BAXCP) sədri, Milli Məclisin hüquq siyasəti və dövlət quruculuğu komitəsinin sədr müavini Qüdrət Həsənquliyev Milli Məclisin plenar iclasında səsləndirib.\nMillət vəkili bununla yanaşı qeyd edib ki, bu gün aparılan iqtisadi islahatlar bizi qane etməməlidir:\n“Mən ümumi vəziyyəti özündə əks etdirəcək bir neçə rəqəmi sizin diqqətinizə çatdırmaq istəyirəm: Bütün dünyada hökumətlərin fəaliyyətinə hesabat dövründə açılan iş yerlərinin sayına görə qiymət verilir. Mən indi icmal hesabatın 35-ci səhifəsində oxuyuram ki, 2021-ci ilin dekabrın əvvəlinə olan vəziyyətə görə, musdla çalışan işçilərin sayı 2020-ci ilin eyni dövrü ilə müqayisədə 20,4 min nəfər və yaxud 1,2% artaraq 1704000 (bir milyon yeddi yüz dörd min) nəfər olub. Hesab etmirəm ki, bir il ərzində 20 min iş yerinin açılması bizi qane edə bilər. Bundan başqa, bəzi hallarda biz nəyi müşahidə edirik? Bəlli olur ki, 1704000 (bir milyon yeddi yüz dörd min) iş yerindən 905 mini iqtisadiyyatın dövlət sektorunun payına düşür. Qeyri-dövlət sektorunda isə 799 min insan çalışır. Bu hesabatlıa tanış olanda görürük ki, dövlət müəssisələrində çalışan işçilərin əmək haqqları 652,7 manat, özəl müəssisələrdə isə 825,2 manatdır.\nHörmətli Baş nazir, hörmətli hökumət üzvləri, hesabatda yer alan göstəricilərdən göründüyü kimi, əgər əmək haqlarında bu qədər böyük bir fərq varsa, nə üçün dövlət müəssisələrini özəlləşdirmirsiniz ki, bizim insanlarımız normal maaş alsınlar və büdcəyə vergi ödəsinlər. Mənə qədər çıxış edənlər qeyd etdilər ki, seçildikləri ərazilərdə su, qaz problemləri var, məktəblərin təmirinə ehtiyacı duyulur, yollar çəkilməlidir və s. Bunların hamısı üçün isə vəsait lazımdır. Bizim Ümumdaxili Məhsulun (ÜDM) həcmi cəmi 93 milyarddır, adambaşına düşən ÜDM-in həcmi isə 9269 manat. Təqribən 5 min avro. İnkişaf etmiş Avropa ölkələrində bu rəqəm 30-35 min avrodur, bəzilərində isə daha çoxdur. Axı biz bu rəqəmi islahatlar aparmaqla ən azı 3 dəfə artıra, 30 min manata çatdıra bilərik”.\nBAXCP sədri hesabat dövründə ərzaq məhsullarının qiymətində baş verən artıma da diqqət çəkib: “Ölkədə 1 milyon 197 min pensiyaçı var. Onların da pemsiyaları 2020-ci illə müqayisədə artırılaraq, 302 manatdan 331 manata çatdırılıb. Təqribən 28-29 manat artım olub. Hesab edirəm ki, bu da yetərli deyil. Nəzərə alsaq ki, Azərbaycana Rusiya və Ukraynadan pul göndərişlərində də məhdudiyyətlər olacaq. Eyni zamanda heç kimə sirr deyil ki, xaricdən daxil olan vəsaitlər sosial gərginliyin aradan qalxmasına səbəb zəmin yaradan amillərdən biridir.Bütün bunlar mütləq nəzərə alınmalıdır. Hesabatda qeyd olunub ki, 2021-ci ildə bizim valyuta ehtiyatlarımız 2,4 milyard artıb. Amma inflyasiya və pandemiya dövründə biz, əslində valyuta ehtiyatlarımızdan daha çox xərcləməliydik. Valyuta ehtiyatlarımızın artması ilə öyünməli deyilik. Məncə əhalinin sosial müdafiəsini təmin etmək məqsədilə valyuta ehtiyatlarımızdan xərcləməyə ehtiyac var idi.\nBaşqa bir məqama diqqət çəkim: Hesabatda qeyd olunur ki, 2021-ci ildə ölkənin sənaye sektoruna 7 milyard 328 milyon manat vəsait yatırılıb. Bunun 5 milyard 761 milyon manatı neft-qaz sektoruna qoyulub. Qeyri-neft sektoruna isə cəmi 1 milyard 563 milyon manat investisiya yatırılıb. Bu çox kiçik rəqəmdir. Belə olduğu təqdirdə biz qeyri-neft sektorunu necə inkişaf etdirə bilərik? Buna görə də araşdırma aparılmalıdır ki, bizdə qeyri-neft sektoruna hansı səbəblərdən investisiya yatırılmır. Bunun kökü haradan və nədən qaynaqlanır? Baş nazir də vurğuladı və biz də böyük minnətdarlıq hissi ilə qeyd edirik ki, gömrük və vergi orqanları 1,7 milard manat artıq vəsait toplayıblar və bu da əhalinin sosial müdafiəsinin gücləndirilməsinə xərclənilib. Amma bununla vəziyyətdən çıxmaq mümkün deyil. Hesab edirəm ki, ölkədə daha ciddi iqtisadi islahatları həyata keçirilməsinə ehtiyac var”.


Şəri-dini suallara cavablar\nHansı qüsllərlə (dəstəmaz almadan) namaz qıla bilərik?\n10 mərcəi-təqlidin fətvası əsasında hazırlanmış şəri-dini suallara cavabları əziz oxuculara təqdim edirik:\nDƏSTƏMAZI ƏVƏZ EDƏN QÜSL\nSUAL 81: Hansı qüsllərlə (dəstəmaz almadan) namaz qıla bilərik?\nİmam Xomeyni, Ayətullah Fazil Lənkərani, Ayətullah Behcət, Ayətullah Xamenei və Ayətullah Safi: “Yalnız cənabət qüslü verdikdən sonra (dəstəmaz almadan) namaz qılmaq olar, amma digər qüsllərdən sonra namaz qılmaq üçün mütləq dəstəmaz almaq lazımdır.”\n(“Tozihul-məsail”, mərcəi-təqlidlər, məsələ 391 və 646.)\nAyətullah Təbrizi, Ayətullah Sistani, Ayətullah Məkarim Şirazi, Ayətullah Nuri Həmədani və Ayətullah Vəhid Xorasani: “Orta istihazə (istihazeyi-mütəvəssitə) qüslündən başqa, bütün vacib və mötəbər olan müstəhəb qüsllərlə (dəstəmaz almadan) namaz qılmaq olar; hərçənd ki, müstəhəb ehtiyata əsasən, cənabət qüslündən başqa, bütün qüsllərdən sonra dəstəmaz da alınsın.”\n(“Tozihul-məsail”, mərcəi-təqlidlər, məsələ 391 və 646; “Tozihul-məsail”, Ayətullah Vəhid Xorasani, məsələ 397; “Tozihul-məsail”, Ayətullah Nuri Həmədani, məsələ 392 və 647; “Tozihul-məsail”, Ayətullah Məkarim Şirazi, məsələ 391 və 646.)


Hizbullahdan ABŞ-a: Livan xalqı alçaldıldı – XəbərAl.Az\nHizbullahdan ABŞ-a: Livan xalqı alçaldıldı\nLivana münasibətdə ABŞ sanksiyaları Livan xalqı üçün təhqirdir.\nXeberAl.az xəbər verir ki, bunu Hizbullahdan olan deputat Əli Fayad deyib.\n“Sanksiyalar haqqında ABŞ-ın qərarı hər şeydən əvvəl Livan xalqının alçaldılmasıdır. Nazirlər Kabineti və parlamentin baş verənlərlə bağlı rəsmi mövqeyinə ehtiyac var”, – deyə o bildirib.\nQeyd edək ki, ABŞ bundan öncə Livan rəsmilərinə və Hizbullah hərəkatına dəstək verən şəxslərə sanksiya tətbiq edib. Sanksiyalar siyahısına Livanın parlamentinin üzvləri Əmin Şerri və Məhəmməd Həsən Raadanın, həmçinin Hizbullahla ölkənin təhlükəsizlik xidmətlərinin əlaqələndirilməsinə məsul olan Səfa Vafiqin adları daxil edilib.\nMilli Məclisin yaz sessiyasının növbəti plenar iclasının gündəliyi məlum olub. Mayın 27-də keçiriləcək iclasın gündəliyinə 15 məsələ daxil edilib. İclasın gündəliyinə daxil edilən məsələlər aşağıdakılardır: 1. “Azərbaycanın mədəniyyət paytaxtı – Şuşa şəhəri haqqında” Azərbaycan Respublikası qanununun layihəsi (ikinci oxunuş). 2. “Azərbaycan Respublikasının 2020-ci il dövlət büdcəsinin icrası haqqında” Azərbaycan Respublikası qanununun layihəsi (birinci oxunuş). 3. […]\nBu gün azərbaycanlılar Dünya Azərbaycanlılarının Həmrəylik Gününü qeyd edirlər. XəbərAl.az xəbər verir ki, 31 dekabr Dünya Azərbaycanlılarının Həmrəylik Günü kimi qeyd olunur. Bu bayram ayrı-ayrı ölkələrdə yaşayan azərbaycanlılarla əlaqələr qurmaq, onlar arasında birlik və həmrəylik yaratmaq prosesində mühüm rol oynayır. 31 Dekabr – Dünya Azərbaycanlılarının Həmrəylik Günü bayramı dünyanın 70-dən çox ölkəsində azərbaycanlılar tərəfindən qeyd olunur. […]\nGüclü külək Cəlilabadda iki kəndi işıqsız qoydu


Hansı peşəni seçim\nHansı peşəni seçim kitabında balaca uşaqlara sənətdən söhbəti açılıb. Bütün peşələrin gözəlliyi oxucuya şeir vasitəsilə başa salınır. Diş həkimi olmağın vacib bir peşə olduğu vurğulanı. Həkimliyin şərəfli bir peşə olması, hətta alimliyin də necə hörmətli bir insana çevrilməsi, alimə münasibət kimi faydalı məsləhətlərin verilməsi qarşıya məqsəd qoyulub.\nƏziz dost! Özünə peşə seçmək istəyirsən? Onda "Hansı peşəni seçim?" şer kitabını oxu və özünə sənət seç!..


“İtaldizayn”ın kapitanı: Maksimum nəticə qazanıb, fasiləyə üst sıralarda çıxmağa çalışaçağıq - Olimpiya Idman NövləriOlimpiya Idman Növləri\n11 yanvar 2018 / 13:48 Baxış sayı: 686\nFutzal üzrə yüksək liqada çıxış edən “FK.İD.Futsal” ehtiyat qüvvə hazırlamaq üçün birinci liqada ikinci komandasının – “İtaldizayn”ın mübarizə aparmasına şərait yaradıb. Allsport.az saytı xəbər verir ki, heyətində bir neçə gənc oyunçunun yer aldığı “İtaldizayn” sabit çıxış etməsə də, növbəti mövsümdə əsas komandaya bir neçə futzalçının yüksələcəyi şübhə doğurmur. “Standard” üzərində qələbədən sonra komandanın kapitanı Raqif Eyvazov Futzal federasiyasının mətbuat xidmətinə müsahibə verib:\n– Əslində, turnir cədvəlinə əsaslanıb “Standard”ı favorit saymaq olardı. Ancaq ardıcıl qollarla rəqibin özünə gəlməsinə imkan vermədiz…\n– Bayramdan sonra bu cür başlayacağımızı gözləmirdim. Görünür, fasilə zamanı boş dayanmamağımızın, məşqləri davam etdirməyimizin xeyri oldu. Necə oynayacağımızı bilirdik. Ona görə də başlayan kimi 2 ardıcıl qol vurduq. Düzdü, sonra biz dayandıq, onlar qollar vurdular və hesabı bərabərləşdirdilər. Ancaq üstünlüyümüzü sona qədər qoruduq.\n– Demək olar ki, fasiləyə yenidən 2 top fərqi ilə üstün yollanmağınız oyunun qırılma nöqtəsi oldu?\n– Bəlkə də son saniyədə vurduğumuz qol həlledici oldu. Fasiləyə 2-3 saniyə qalmışdı, Saleh ötürmə etdi, mən də vurdum. Bu, onları psixoloji cəhətdən gərginləşdirdi. Biri var fasiləyə 1 top məğlub yollanasan, biri də var 2. Təbii ki, həmin qol işimizə çox yaradı.\n– Birinci divizionda komandalar arasında səviyyə fərqi çoxdur?\n– Heyətimizin əksər üzvlərinin birinci liqada ilk mövsümüdü. Qeyri-sabit nəticələrimizin səbəbi bəlkə də budu. Bizdən üst sıralarda yer alan rəqiblərmiz həqiqətən güclüdü. Oyunlar maraqlı keçir. Həm də güclü komandalarla oynamaq özümüz üçün də maraqlıdı. Hiss edirsən ki, futzal oynayırsan, əziyyət çəkirsən. Birinci dövrəyə “Gilan”la oyunla yekun vuracağıq. Çalışacağıq ki, maksimum nəticə qazanaq və fasiləyə üst sıralarda yollanaq.\n– Bu heyət yüksək liqada çıxış edən komanda üçün ehtiyat qüvvə rolunu oynayır. Necə düşürsən, əsas komandaya güc qatacaq perspektivli oyunçular varmı?\n– Ümumiyyətlə, futzalda gənclər azdır. Bu baxımdan bizim klubun bəxti gətirib. Əsas komandaya düşəcək oyunçularımız var. 2-3 nəfərin ora yollanması bizim üçün stimul olacaq. Üzərimizdə Rafael Abdulovun zəhməti böyükdür.\n– Bu gün futzala hobbi kimi yanaşırsan, yoxsa həqiqətən də uğurlu karyera qurmaq istəyirsən?\n– Buna peşə kimi yanaşırıq. Bu gün klub bizə ödəniş eləyirsə və biz də qar, yağış demədən məşqlərə, oyunlara gəliriksə, deməli, hobbi yox, peşəmizdi. Bunun bəhrəsini görməliyik.\n– Komandanın şəraiti, məşq qrafiki necədi?\n– Həftədə iki dəfə zalda məşq edirdik. İndi qrafik sıxlaşıb. Belə ki, məşqlərimizin sayını 4-ə yüksəltmişik. Həftə ərzində 4 məşq və 1 oyun bizim üçün normaldır.\n– Bəs baş məşqçinin əsas iradları nə ilə bağlı olur?\n– Səhvlərimiz çoxdur. Baş məşqçi bu sahədə bizə çox kömək edir. Xüsusilə müdafiədə tez ötürmə etməyimizi, topu özümüzdə çox saxlamağı irad kimi bildirir. Üstünlüyümüz odur ki, meydanda çox qaçırıq, hərəkət edirik. Buna görə də əksər rəqiblərimizə başağrısı olmağı bacarırıq.\n– Yüksək Liqada oynayan heyətlə heç yoxlama görüşü keçirmisiz?\n– Oynamışıq, 1 top fərqi ilə uduzmuşuq. Bir neçə oyunçumuz əsas heyətlə birgə məşqlər edir, bəzən oyunlara da qatılır. Ancaq artırmalıyıq.\n– Sirr deyilsə, hər oyunda komandanı yalqız buraxmayan veteran futbolçu Əbdülqəni Nurməmmədov hansısa tövsiyə verirmi? Çünki o, gənclərlə işləməyi sevir…\n– O, bizimlə çox ünsiyyət qurmur. İradları, tövsiyələri olanda baş məşqçimizə deyir. Kənardan ruhlandırır bizi, məsləhət görür ki, düzgün oynayaq, hərəkət edək, hər iki ayağımızdan istifadə edək. Bir sözlə, inkişaf etməyimizi istəyir. Qismət olsa, gələcəkdə yüksək liqada da oynayacağıq.


Mətbəx zövqü » Qadin.Net ~ İlk milli qadın portalı... Azərbaycan xanımlarına...\nMətbəx evin deyərdim ki, ən diqqətçəkən hissələrindən biridir. Evdar xanımlarımız günlərinin çoxunu mətbəxdə keçirirlər. Elə xanımlarımız var ki, saatlarla mətbəxdən çıxmırlar. Özümüz şahidik ki, saytımızda da mətbəxdə olmağı sevən xanımlarımız çoxdur. Elə bu xəbərimi də günlərinin çoxunu mətbəxdə keçirən xanımlarımız üçün hazırlamışam.\nMətbəximiz ləzzətli yeməklərin və şirniyyatların bişirildiyi bir yer olmaqla yanaşı, bir sıra "zövqlü, maraqlı" söhbətlərin də edildiyi bir məkandır. Bəzən xanımların bu söhbətlərinə masa üzərindəki kiçik bir çay, yaxud da kofe süfrəsi də yoldaşlıq edər. Təbii ki, şirniyyat da süfrənin bəzəyidir. Çünki mətbəxi sevən xanımlarımız hər cür zövqə uyğun şirniyyatlar bişirməyi bacarır.\nMətbəx təmiz və rahat bir şəkildə yemək bişirməyinizə şərait yaradarkən, eyni zamanda da dəqiqiələrin sizin üçün bir zövq olmasını da təmin etməlidir. Bunun üçün də, yaxşı, zövqlə planlanmış mətbəxlərə ehtiyac vardır.\nİstər mətbəx masası, istərsə də dairəvi mətbəx divanı ilə dizayn edəcəyiniz mətbəxinizdə ailənin digər üzvləri və ya rəfiqələrinizlə oturub söhbətləşəcəyiniz bir şərait yaratmağa çalışın. Təbii ki, bu zaman mətbəxin ölçüsü də nəzərə alınmalıdır.\nMətbəxinizdə rəng seçərkən döşəmədə, divar boyasında bir rəngdən, mebeli istədiyiniz rəngdən, aksesuarları isə nisbətən fərqli və daha al-əlvan rənglərdən istifadə etsəniz daha doğru olacaq. Məsələn, bu mətbəxdə örtük və döşəkcələr fərqli rəngdə seçilib və çox gözəl görünür.\nAçıq rəngi sevən xanımlar ağ rəngli mətbəx mebeli, ağ rəngli masa, ağ rəngli güllər sizin zövqünüzə uyğun ola bilər. Açıq yaşıl oturacaqlar "ağ" rəngə qərq olmuş mətəbəxinizi daha da tamamlayacaq. Belə gözəl mətbəxinizdə rəfiqənizlə gözəl, xoş saatlar keçirə bilərsiniz.\nƏziz xanımlar, hər birinizə hər zaman zövqlə yaşamağı, xoş günlər keçirməyi arzu edirəm!\n2cini cox beyendim gozeldi\n27 iyul 2015 18:17\n4-cu metbexi cox beyendim\n6 may 2015 09:42\nHamısı bir birindən gözəldi çox bəyəndim.\nHamısını bəyəndim çox gözəl görsənirlər.\n18 fevral 2015 10:35\nMən elə istərəm genis Günəsli gozəl dizaynlı mətbəxtim olsun..Oz mətbəxtim cox balacadı..Amma buna da şükür..\n6 noyabr 2014 23:36\nGenis metbexi olanlar ucun gozel secimledi\nMənim ən çox sevdiyim geniş mətbəxdir. İnşallah evimizin dizaynında mətbəxi güniş istəmişəm.\n28 oktyabr 2014 06:56\n3-cü daha çox xoşuma gəldi.\n15 iyun 2014 22:41\nher biri çox gözəldi\n12 fevral 2014 17:47\n12 fevral 2014 08:13\n26 yanvar 2014 22:34\nHAMISINI BEYENDIM HAMISI QESENGDI\n24 dekabr 2013 09:37\nmene benovsayi reng mebel lazimdir cox xaiw gozel mebel sekilleri goonderinde mene zehmet olmasa evelceden twk\n16 oktyabr 2013 13:48\nhamısı bir-birindən gözəldir.təşəkkürlər.\n14 sentyabr 2013 08:48\n2-4-den basqa hamisin beyendim\n14 sentyabr 2013 08:39\nHamısı o qədər gözəldir ki, heç bilmirəm hansını seçim. Həqiqətən, seçim etmək çox çətindir. Xəbərin müəllifi çooox zövqlü xanımdır. Təşəkkürlər.\n10 sentyabr 2013 21:29\n10 sentyabr 2013 21:26\nHamisi göz oxşayandi. Tessüf ki hele şexsi evimiz yoxdu\nbutun qizlarmz xowbext olsun xamisina bele gozel metbex nesb olsun amin inwallaxxxxx\n9 sentyabr 2013 19:09\nesas seliqedir burda ki sekilerde gozeldir tesekurler.\n9 sentyabr 2013 17:52


“Ziraat Bank Azərbaycan” ASC Gəncə_Müştəri Xidmətləri vəzifəsinə işə dəvət edir\nKredit mütəxəssisi Vəzifəyə olan tələblər: Ali təhsil; Bank sektorunda iş təcrübəsi olan namizədlərə üstünlük veriləcək; Ünsiyyət qurma qabiliyyəti; Satış bacarığına...\nKredit İdarəsinin Monitorinq şöbəsinin mütəxəssisi İş qrafiki: 09:00 – 18:00/ Bazar ertəsi – Cümə Şəhər: Bakı NAMİZƏDƏ DAİR TƏLƏBLƏR: Maliyyə,...\nÖn ofis (Quba) Tam-ştat\nÖn ofis (Quba) ABB Ön ofis üzrə vakansiyalar elan edir. Peşəkar qabiliyyətlərini artırmaq, bərabər imkanlar mühitində davamlı fərdi inkişafa, karyera...\nÖn ofis (Xırdalan) Tam-ştat\nÖn ofis (Xırdalan) ABB Ön ofis üzrə vakansiyalar elan edir. Peşəkar qabiliyyətlərini artırmaq, bərabər imkanlar mühitində davamlı fərdi inkişafa, karyera...


2018-ci ilin yaşayış üçün ən yaxşı 10 şəhəri – Moderator24.com\nBaş səhifə / Dünya / 2018-ci ilin yaşayış üçün ən yaxşı 10 şəhəri\n31/01/2019 [17:33]\tDünya, Flaş, Xüsusi\n“Economist İntelligence Unit” mütəxəssisləri yaşayış üçün yararlılığı və rahatlığı baxımından şəhərlərin reytinqini hazırlayıb.\nAraşdırma zamanı dünya üzrə 140-dan çox şəhər təhlil edilib, həmçinin, stabillik, səhiyyə, mədəniyyət, ətraf mühit, təhsil səviyyəsi və infrastruktur kimi müxtəlif meyarlar üzrə dəyərləndirmə aparılıb.\nYaşayış üçün ən yaxşı 10 şəhər haqqında sizi məlumatlandıracaq.\n10. Adelaida, Avstraliya\nAdelaida Cənubi Avstraliya ştatının administrativ mərkəzi və ən böyük ştatı, ölkənin beşinci ən böyük şəhəridir. Hazırda Adelaida festivalları, çaxırı, incəsənəti və idman nailiyyətləri ilə məşhurdur.\nCənubi Avstraliyanın idarəetmə və kommersiya mərkəzi olan Adelaidada çox sayda dövlət və maliyyə müəssisələri yerləşir. Onların çoxu şəhərin mərkəzində, həmçinin, şəhər kənarında qərarlaşıb.\n9. Kopenhagen, Danimarka\nKopenhagen Danimarkanın paytaxtı və ən böyük şəhəridir. Şəhər Danimarkanın mədəni, iqtisadi və idarəetmə mərkəzidir. Həmçinin, burada Kopenhagen fond birjası yerləşdiyinə görə Şimali Avropanın ən böyük maliyyə mərkəzlərindən biridir.\nKopenhagenin iqtisadiyyatı xidmət sektorunda, informasiya texnologiyası, tibb və təmiz texnologiya sahələrində sürətlə inkişaf edib.\n8. Tokio, Yaponiya\nTokio Yaponiyanın paytaxtı, administrativ, maliyyə, sənaye və siyasi mərkəzidir. Tokio Yaponiyanın başlıca iqtisadi mərkəzidir. Şəhərdə intellekt, informasiya və xidmət sahələrində çalışan qabaqcıl müəssisələr yerləşir.\nTokio fond birjasının üzvü olan şirkətlərin təqribən 90 faizinin baş nümayəndəlikləri məhz paytaxtda yerləşir.\nToronto Kanadanın ən böyük şəhəri, Ontario əyalətinin administrativ mərkəzidir. Toronto “qızıl nal” adlı yeddi milyon əhalisi olan və Ontario gölünün qərb hissəsində yerləşən sıx məskunlaşmış regionun bir hissəsidir. Kanada əhalisinin təqribən üçdə biri Torontonun 500 km ətrafında yaşayır. Kanada iş yerlərinin altıda bir hissəsi bu şəhərdə yerləşir.\nVankuver Kanadanın qərbində yerləşən şəhərdir, Britaniya Kolumbiyası əyalətinin ən iri və Kanadanın üçünçü ən böyük yaşayış məntəqəsidir. Nəqliyat təminatı, yaşayış komfortu buraya daha çox mühacir axınına səbəb olur ki, onların da çoxu cənub-şərqi Asiyadandır.\nVankuver ölkənin ən böyük sənaye mərkəzlərindən biridir. Şəhərin limanı Kanadada ən böyük limandır, müxtəlifliyi ilə seçilir və illik ticarət dövriyyəsi 75 milyard Kanada dolları təşkil edir.\nSidney Avstraliyanın ən böyük və ən qədim şəhəridir. Sidney şəhəri opera teatrı, Harbor-Bric körpüsü və çimərlikləri ilə məşhurdur. Sidneyin yaşayış kvartalları milli parklarla əhatələnib.\nSidney dünyanın ən çoxmədəniyyətli və çoxmillətli şəhərlərindən biridir. Bu da onunla əsaslanır ki, şəhər Avstraliyaya daimi yaşayış üçün gələn miqrantların əsas məskənidir.\n4. Kalqari, Kanada\nKalqari Kanadanın Alberta əyalətində yerləşən şəhərdir. Bu şəhər, əsasən, neft sənayesi, kənd təsərrüfatı və turizmlə məşhurdur.\nƏn iri neft-qaz şirkətləri BP, “EnCana”, “İmperial Oil”, “Suncor Energy”, “Shell Canada”, “TransCanada” və “Nexen”dir. Beləliklə, Kalqaridə Kanada neft və təbii qaz istehsalçılarının 87 faizinin və kömür çıxaran müəssisələrin 66 faizinin idarəetmə mərkəzləri yerləşir.\nOsaka əhalisinin sayına görə Yaponiyanın üçüncü şəhəridir. Şəhərdə il ərzində 912 milyon sərnişinə xidmət göstərən metropoliten fəaliyyət göstərir ki, bu da onu dünyanın ən iri metropolitenlərindən biri edir.\nOsaka ölkənin ən iri kommersiya və sənaye mərkəzidir. Bütün dünyadan gəmiləri qəbul edən ölkənin ən böyük limanlarından biri məhz bu şəhərdə yerləşir. Bir çox Yaponiya şirkəti bu şəhərdə yaradılıb.\n2. Melburn, Avstraliya\nMelburn böyüklüyünə görə Avstraliyanın ikinci ən böyük şəhəridir, Viktoriya ştatının paytaxtıdır. Şəhər Avstraliyanın əsas kommersiya, sənaye və mədəniyyət mərkəzlərindən biridir.\nMelburnu tez-tez şəhərin “idman və mədəniyyət paytaxtı” da adlandırırlar, belə ki Avstraliyanın bir çox idman və mədəniyyət tədbirləri bu şəhərdə təşkil edilir.\nVyana Avstriyanın federal paytaxtı və eyni zamanda, Avstriyanın doqquz federal torpaqlarından biridir. Vyana Aşağı Avstriya federal torpağında yerləşir.\nVyana BMT-nin Nyu-York və Cenevrədən sonra üçünçü iqamətgah şəhəridir. Vyana beynəxalq mərkəzi (digər adla UNO-City) Atom enerjisi üzrə beynəlxalq agentlik, BMT-nin Narkotik və cinayət idarəsi, BMT-nin sənaye inkişafı üzrə təşkilatlarını özündə birləşdirir.\nVyanada Neft ixrac edən ölkələr birliyi (OPEC), ATƏT kimi beynəlxalq təşkilatların mənzil-qərargahları yerləşir.


ulu önderin uğurlu siyaseti üçün axtarış neticesi\nAxtarış Neticesi : ulu önderin uğurlu siyaseti\n11.İstənilən dəyişiklikləri yaxşılığa doğru kimi qəbul etməyə çalışı\n. xarici dili\nB. Uşaqlar valideynlər\nsiqaret qutularını yəqin ki, hamı görüb. Buna baxmayaraq milyonlarla insanı zəhərləyən bu tütün məhsulundan istifadə edənlərin sayı kifayət qədərdir.\nÜmumdünya Səhiyyə Təşkilatının (ÜST) məlumatına görə, ötən əsrdə 100 milyon insan bu zərərli vərdişin qurbanı olub. Dünyada ən çox siqaretdən ist\nəsirəddin Tusi, Şah İsmayıl Xətai, Molla Pənah Vaqif, A.Bakıxanov, M.F.Axundov, M.Ə.Sabir, C.Məmmədquluzadə, Hüseyn Cavid, C.Cabbarlı, Səməd Vurğun, Əliağa Vahid, Rəsul Rza kimi dahilər bəxş etmişdir.\nDoğma diyarın al-əlvan təbiəti Səttar Bəhlulzadə, Tahir Salahov, Toğrul Nərimanbəyov, Mikayıl\nmin qəbul edilmə hadisəsinə nəzər salmaq lazımdır. Miladi təqvim, başqa sözlə bizim era, Məsihin doğuluşundan hesablanır. Bu təqvim 533-cü ildə Kiçik Dionisiy adlı Roma monaxının təşəbbüsü ilə qəbul edilmişdir. Həmin ildə Kiçik Dionisiy zaman hesabında yeni qayda təklif etmiş, birinci il kimi İsanın\nar həkimləri bu barədə daha yaxşı danışa bilər. Vaxtilə çox geniş tətbiq edilən süni mayalandırma üsulu vaxt keçdikcə iflasa uğradı. Bir öküz 50, uzağı 100 inəyi mayalandırar. Süni yolla bir öküzü 1500 inəyə «evləndirirdilər». Amma nəticədə 30 faiz eybəcərlik doğulurdu. Sonradan bəzi inəklər təbii y\nərbaycan sülaləsi olan Qacarlar (1796-1925) İranda hakimiyyətə gəldilər. Qacarlar vaxtı ilə onların ulu babaları qaraqoyunluların, ağqoyunluların, səfəvilərin və nəhayət, Nadir şahın hakimiyyəti altında olmuş bütün əraziləri, o cümlədən Azərbaycan xanlıqlarını yenidən mərkəzi hakimiyyətə tabe etmək\nSabit və su qrupu olan bu bürcün təsiri altındakı insanlar şiddətli və arzulu hisslər keçirərkən, eyni zamanda sirr verib-verməmək xarakterlərini ortaya çıxarırlar. Söhbət gözəllikdən düşdükdə Əqrəb bürcü şəhvətə olan meylini büruzə verir və bu vəziyyət onların hər hərəkəti\nharam ve halal haqda inSA,


İTLƏRDƏ KIST: INTERDIGITAL, MƏMƏ BEZI, SIMPTOMLAR, MüALICƏ - İTLƏR HAQQINDA - 2022\nKist, patoloji toxumalarda yaranan maye tərkibi olan qapalı bir boşluqdur. Kist formalaşmasının yeri və mexanizmindən asılı olaraq, onlar şiş, ramolasiya və saxlama bölünür.\nKöpəklərdə ən çox yayılmış tüpürcək bezlərində tutma kistləri var. Onlar submandibular, parotid və ya sublingual tüpürcək bezi yerleştirebilir. Bunlar mükəmməl membranın kənarında olan tüpürcək bezlərinin cütləridir, yəni konjestifdir.\nGizli gecikmənin səbəbi kanalları və ya tıxanma sıxıcı ola bilər.İnterdigital kist, döş və yumurtalıq da itlər arasında ən çox yayılmışdır.\nKöpəklərdə kistin simptomları\nKist ağrısızdır, ona əsas simptom şişdir. Submandibular və ya parotid tüpürcək kanallarının kanallarının tıxanması varsa, bu yerlərdə şişlik baş verir.\nŞişkinlik mobil, ağrısız və yerli temperaturda artım yoxdur. Onun toxuması gərgin, lakin yumşaqdır.\nSublingual tüpürcək kanalının kanalları dilin altında bloklandığında, ağız boşluğunda şişkinlik, yaxşı məhdudlaşdırılmış, bir toyuq yumurtasının ölçüsü vardır. Belə bir kist ilə, it yemək çətindir və bəzi hallarda belə mümkün deyil, və buna görə də ilk simptom ağrılı yemək və ya yeməkdən imtina edir.\nNədənsə bir kist açıldığı zaman, açıq sarı rəngli viskoz bir maye sona çatacaq.\nHəm də köpəklərdə, xüsusilə kiçik cinslərdə (Pekinqe) və Çin çılpaq iti olan bir sebaceous bezi tapılır. Onun səbəbi, yağlı maddənin dərinin səthinə yağlı maddənin salamlayamadığı saç folikülünün ağızının tıxanmasıdır. Follikülün içərisində, sebum birikir, tədricən kəsik pendir kimi olur və follikul bir kistə çevrilir.\nDiaqnoz palpasiya ilə müəyyənləşdirilir, bir qayda olaraq pozuntu ilə müəyyən edilir.\nKöpəklərdə kistlərin müalicəsi\nBir kistə necə müalicə etmək olar? Müalicə cərrahi olaraq həyata keçirilir, nəzərdə tutulan kəsik xətti boyunca toxumanın lokal anesteziyası altında dərinin altından kisti kəsir.\nTüp beyin kistinin postoperatif dövrdə olduğu zaman, itin ilk həftəsində maye yeyinti ilə təmin edilir: isti suya batırılmış təbii qidalanma və ya quru qida olan taxıl. Hər bir yemdən sonra, şprisdən olan ağız boşluğunun bir potasyum permanganat həlli ilə yuyulur.\nTez-tez hipoglossal və parotid bezlərinin kistini müalicə edərkən, cərrahi yara bir sütur ilə bağlanmaq mümkün deyil. Buna görə gündə bir neçə dəfə infeksiya qarşısını almaq üçün bir potasyum permanganat həlli ilə yuyulmalıdır.


Xudayar Yusifzadənin doğum günüdür - VİDEO - Yeni Gəncə\nmüəllif Nurlana Həbibova 15/07/2021 15/07/2021\nBu gün Vətən müharibəsində Azərbaycan Ordusunun şəhid olan hərbi qulluqçusu Xudayar Yusifzadənin doğum günüdür.\n“Report” xəbər verir ki, yaşasaydı X.Yusifzadənin 23 yaşı olacaqdı.\nXudayar Müslüm oğlu Yusifzadə 1998-ci ilin iyulun 15-də Bərdə şəhərində anadan olub. Xudayar Yusifzadə 2004-2015-ci illərdə Bərdə şəhərində Bülbül adına 1 nömrəli Uşaq İncəsənət Məktəbində təhsil alıb.\nX.Yusifzadə 2016-2018-ci illərdə Dövlət Təhlühəsizliyi Xidmətinin “N” saylı hərbi hissəsində müddətli həqiqi hərbi xidmətdə olub. Daha sonra isə o, Dövlət Sərhəd Xidmətinin Sərhəd Qoşunlarının sıralarında müddətdən artıq həqiqi hərbi xidmət qulluqçusu olaraq xidmət elədi və “gizir” hərbi rütbəsi alıb.\n2020-ci ilin Tovuz döyüşləri zamanı general-mayor Polad Həşimovun şəhid olmasından sonra öz istəyi ilə hərbi xidmətə yollanmaq üçün müraciət edib.\nAzərbaycan Ordusunun Sərhəd Qoşunlarının giziri olan X.Yusifzadə 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı əvvəlcə Füzuli rayonunda sərhəd məntəqəsində xidmət edib, daha sonra isə Cəbrayılın və Zəngilanın azadlığı uğrunda gedən döyüşlərdə savaşıb. O, oktyabrın 22-də Zəngilanın azadlığı uğrunda gedən döyüşlər zamanı Ağbənd istiqamətində şəhid olub.\nX.Yusifzadənin nəşi Bərdə şəhərinin Şəhidlər Xiyabanında dəfn olunub.\nX.Yusifzadə Prezident İlham Əliyevin sərəncamları ilə ölümündən sonra “Vətən uğrunda” medalı, “Azərbaycan Bayrağı” ordeni və “Zəngilanın azad olunmasına görə” medalı ilə təltif edilib.\nXudayar Yusifzadə İkinci Qarabağ müharibəsində ifa etdiyi mahnı ilə məşhurlaşıb. Onun hərbi əməliyyatların birindən öncə oxuduğu “Vətən yaxşıdır. ..” mahnısı hazırda Azərbaycanda dillər əzbərinə çevrilib.\n2021-ci il fevralın 18-də Xudayar Yusifzadənin təhsil aldığı Bərdə şəhərinin Bülbül adına 1 nömrəli Uşaq İncəsənət Məktəbində onun büstü qoyulub.


İran vətəndaşı Ələt-Astara magistral yolunda ağır qəza törədib - FOTOLAR\n6 Fevral 2014 03:17\nÖtən axşam saat 21 radələrində Ələt-Astara magistral yolunda zəncirvari qəza baş verib. Hadisə magistralın 204-cü kilometrliyində, yolun Lənkəran rayonunun Velədi kəndi ərazisindəki körpüdə baş verib.\nMəlumata görə, İran İslam Respublikası vətəndaşı 53 yaşlı Mirmuh Məhəmməd Nadirin idarə etdiyi “MAN” markalı ağır tonnajlı yük maşını Ələt istiqamətində hərəkətdə olarkən, idarəetməni itirib və Lənkəran rayonunun Osaküçə kənd sakini 25 yaşlı Adıyev Elnur Miroglan oglunun idarə etdiyi “VAZ 2109” markalı avtomaşınla toqquşub. “MAN” markalı yük maşının arxasınca hərəkətdə olan, Lənkəran şəhər sakini 27 yaşlı Fərid Hüseynovun idarə etdiyi “Hyundai SantaFe” markalı avtomaşın isə öz növbəsində yük maşınına çırpılıb.\nToqquşmadan sonra “Hyundai SantaFe” yolun sol tərəfində olan dərəyə aşıb. Zəncirvari qəzada “VAZ 2109” markalı avtomaşının sərnişini 24 yaşlı Velədi kənd sakini Sadiq Tağıyev müxtəlif dərəcəli bədən xəsarətləri alıb.\nQəza nəticəsində magistral yolda avtomobillərin hərəkəti 2 saata yaxın dayanıb. Aparılan profilaktik tədbirlərdən sonra, magistralda nəqliyyatın hərəkətini bərpa etmək mümkün olub.\nİlkin ehtimala görə hadisənin baş verməsinə səbəb yolun buzlu olması göstərilir.\nHadisənin dəqiq səbəbləri avtoekspertizanın verəcəyi rəydən sonra məlum olacaq. /anspress/


2011-12-30, 6:59 AM\nYÜZ ONUNCU MƏKTUB\n29 Rəbiüs-Sani 1330\n1. Əhli-beyt imamları tərəfindən şiə məzhəbi "mütəvatir” surətdə təsdiq olunmuşdur.\n2. Səhabənin zamanından bəri elmlərin yaranması və inkişafında şiənin qabaqcıllığı.\n3. Tabein və onlardan sonrakı zamanlarda şiə yazıçıları.\n1. Agah olanlar şəkk-şübhəsiz bilirlər ki, imamiyyə şiəsi(Həsən ibn Bədr və Həkim "Əl-küna”da və Şirazi "Əlqab”da və İbn Nəccar onu nəql etmişlər. Bu həmin 6029-cu hədis və "Kənzül-Ümmal”ın altıncı cildinin 395-ci səhifəsindəki hədislərin 6032-ci hədisidir.\n)həmişə üsuli din və fürui-dində Allah rəsulunun (s) pak Əhli-beytinə tabe olmuş və bir zərrə belə olsun, onlardan ayrılmamışlar. Deməli, şiə rəy və nəzəriyyəsi həm üsuli-din, həm fürui-din, həm Quran və həm də sünnətdən götürülən digər elmlərdə Əhli-beyt imamlarının rəyinə əsaslanır. Bu sahələrin heç birində Əhli-beyt imamlarından başqasına etimad və müraciət etmirlər. Beləliklə, onlar dindar və Allaha yaxın olmaq istəyənlərdir – lakin Əhli-beyt məzhəbi (yolu) ilə. Onların yolundan savayı heç bir yolu seçmir və getmirlər. Keçmişdəki saleh şiələr bu minvalla ömür sürmüş, Əmirəl-möminin, Həsən, Hüseyn və o biri imamların zamanından indiyə kimi belə olmuşlar. Çoxlu etibarlı (sadiq) və hafiz (Quranı hafizi) şiələr imamların hər birindən öz məzhəblərinin üsul və füruunu öyrənmiş, yadda saxlamışlar. Onlardan çoxları ki, təqva və imanda yüksək dərəcələrə nail olmuş, bu mətləbləri nəql etmiş, onlardan sonra gələn nəsillər də o biri nəslə ötürmüş və indi bizədək gəlib çatmışdır (elə əvvəlki kimi, dəyişilməmiş).\nBeləliklə, biz hal-hazırda, üsul və füruda Əhli-beyt imamlarının qəbul etdiklərini qəbul edirik. Bu məzhəbi atalarımız bizə bütün incəlikləri ilə öz atalarından, onlar da öz əcdadlarından nəql etmişlər, bu vəziyyət beləcə (bütün nəsillərdə) davam etmiş, İmam Əskəri, İmam Hadi, İmam Cavad, İmam Rza, İmam Musa, İmam Kazim, İmam Sadiq, İmam Baqir, İmam Səccad, İmam Hüseyn, İmam Həsən və Əmirəl-mömininin (ə) vaxtına kimi silsiləvari surətdə gedib çıxar. Biz bu gün bütün şiələrin (imamların səhabələrini, dinin dayaqları və İslam elmlərini onlardan öyrənərək başqa nəsillərə çatdıranlar) adlarını çəkə bilmərik, çünki onların adları saya-hesaba gəlmir. Təkcə böyük şəxsiyyətlərin kitablarında qeyd olunan adlara müraciət etmək kifayətdir (yəni, onların adları bu məktuba sığışmaz). Şübhəsiz, onlar bütün bu mətləbləri hidayət imamlarının (Əhli-beyt) elmlərinin nurundan kəsb etmiş, onların elm dəryalarından öz "qaşıq”ları ilə (mübarək ağızlarından) götürmüşlər. Beləliklə, bu yazılar onların öz zamanlarında yazılmış və sonradan şiə üçün mədrəkə çevrilmiş elm mənbələridir. Bununla da Əhli-beyt məzhəbinin o biri müsəlman məzhəblərə olan üstünlüyü aşkar olur. Çünki Əhli-sünnənin dörd məzhəb imamlarına təqlid edənlərdən bir nəfər də belə tanımırıq ki, öz zamanlarında məzhəbləri haqda kitab yazmış olsun. Camaat, sadəcə olaraq, məzhəbinə alışmış, onların ölümündən sonra (təqlidçilərin) sayları çoxalmışdır. Bu çoxalmanın səbəbi isə hökumətin (o zamanın) təqlidi bu dörd məzhəbdən birinə həsr etməsi və məzhəbdə (fürui-dində) rəhbərliyin yalnız bu dörd nəfərə xass olması ilə bağlıdır. Yoxsa, elə bu dörd nəfərin özləri də öz müasirlərindən olan fəqihlər, mühəddislər (hədis söyləyənlər) kimi olub, onlardan artıq bir üstünlüyə sahib deyildilər. Elə buna görə də öz əsrlərində onların sözlərini toplamağa əhəmiyyət verən bir adam yox idi. Amma şiə elə əvvəldən məsum imamların (ə) sözlərini yazmağa təşəbbüs göstərmişdir ki, bunun da səbəbi, dini və məzhəbi məsələlərdə onlardan qeyrisinə müraciət etməyi caiz bilməmələrində idi. Elə buna görə də onların (ə) ətrafına toplaşmış, dini göstərişləri mənimsəməkdə yalnız imamlardan istifadə etmişlər və bu yolda çox zəhmət çəkmişlər. Bütün bunların hamısı elə bir elmin yığılıb saxlanılması naminə idi ki, (şiənin nəzərinə görə) ondan başqası Allah dərgahında qəbul deyildir. Bircə bunu bilməyin kifayətdir ki, yalnız İmam Sadiqin (ə) zamanında dörd yüz "əsl” (dini-elmi əsər) yazılmışdı. Belə ki, dörd yüz nəfər onları yazaraq dörd yüz kitaba çevrilmişdi. Bu yazılar İmam Sadiqin (ə) öz zamanında buyurduğu fitvalar idi. İmam Sadiqin (ə) əshabının bu dörd yüz "əsl”dən başqa bir çox yazıları da var idi ki, inşaallah, bu barədə tezliklə biləcəksən.\nAmma əhli-sünnədən olan dörd imamın heç kimin yanında, Əhli-beyt imamlarının şiənin yanında olan məqamı qədər ehtiramı yoxdur. Hətta öləndən sonra onlar üçün seçilən bu məqam heç onların sağlığında belə yox idi, necə ki, ibn Xəldun "fiqh” elmi barəsində yazdığı kitabın müqəddiməsində, eləcə də bir çox əhli-sünnə böyükləri bu məsələni etiraf etmişlər. Amma bununla belə, şəkk etmirik ki, onların məzhəbi həmin ona tabe olduqlarının məzhəbidir, belə ki, öz kitablarında yazılmış və dövrümüzədək gəlib çatmışdır. Çünki hər bir məzhəbin ardıcılları öz məzhəbinə daha artıq tanışdır, necə ki, şiə də öz imamlarının məzhəbinə hamıdan daha artıq agahdır. Beləliklə, şiələr mötəqid olduqları məzhəb əsasında Allaha ibadət edir və başqa cür də edə bilməzlər.\n2. Mühəqqiqlər şiələrin islami elmlərin tədvinində (yazılmasında, yaradılmasında) başqalarından irəlidə olduğunu çox gözəl bilirlər. Çünki, birinci əsrdə Əlidən (ə) və alim şiələrdən savayı heç kim bu işi öz öhdəsinə götürməmişdir. Bəlkə də bunun sirri səhabənin elmlərin yazılıb-yazılmamasınındakı ixtilafları idi.\nƏsqəlani "Fəthül-Bari” kitabının müqəddiməsində (səh. 4) qeyd edir ki, Ömər ibn Xəttab və bir neçə nəfər (sünnə və hədisləri) yazmaq istəsələr də, qorxmuşlar ki, Quranla qarışıq düşər. Amma Əli (ə), onun canişin olan övladı və səhabədən bir qrupu bu işi caiz bilirdilər. Vəziyyət bu minvalla davam etdi və 2-ci əsrdə ("tabein” əsrinin axırlarında) onların yazılmasının caizliyinə "icma” nəzər verdi. Bu o zaman idi ki, İbn Cərih öz "Tarix” kitabını (Mücahid və Ətadan nəql edərək) təlif etdi ki, Qəzalinin dediyinə görə bu, İslamda yazılan ilk kitab olmuşdur. Əlbəttə, belə desək daha doğru olar: bu kitab İslamda qeyri-şiə tərəfindən yazılmış ilk kitabdır. Ondan sonra Yəməndə Mötəmər ibn Raşid Sənaninin kitabı və daha sonra Malikin "Müvəttə” kitabı yazıldı. "Fəthül-Bari” kitabının müqəddiməsində gəlmişdir ki, Rəbi ibn Səbih hədisləri toplayıb yazan ilk şəxsdir (o, "tabein” əsrinin sonlarında yaşamışdır).\nBeləliklə, şiədən başqa müsəlmanların ilk əsrdə kitab yazmamaqları "icma” surətində məlumdur (hamı bu nəzərlə müvafiqdir).\nAmma Əli (ə) və şiələri elə ilk dövrlərdə bu işi öz öhdələrinə götürmüşdülər və Əmirəl-mömininin (ə) yazıb topladığı ilk kitab Quran olmuşdur. Çünki o həzrət Peyğəmbərin dəfnindən sonra Quranı bir yerə toplamayınca (yəni kitab halına salmayınca) əbanı çiyninə atmayacağına and içmişdi (namaz istisna olmaq şərtilə). Beləliklə, onu nazil olma tərtibilə bir yerə yığdı və elə oradaca "ümumi və xüsusi; mütləq və müqəyyəd; möhkəm və mütəşabeh; nasix və mənsux; vaciblər və tərkləri caiz olanlar; sünnələr və ədəblər və s.” mətləblərə toxunmuş, həmçinin ayələrin nazil olma səbəblərini açıqlayaraq müşkül məsələləri də izah etmişdi. İbn Sirin həmişə deyərdi: "Əgər həmin Quran məndə olsaydı, əlim həqiqi elmlərə çoxdan çatmışdı.”(İbn Əbdül-Birr "İstiab” kitabında Əlinin şərhi-halında deyir: "Allahın rəsulu (s) mühacirlər arasında qardaşlıq peymanı bağladı və sonra mühacirlər və ənsar arasında qardaşlıq bərqərar etdi. O, hər dəfə Əliyə buyurdu: Sən bu dünyada və axirətdə mənim qardaşımsan.” Mən deyirəm: Bu hadisənin təfsilatı "sirə” (tarixi xəbərlər) kitablarında yazılmışdır. "İlk qardaşlıq peymanı” üçün "Sirəyi-Hələbi”nin ikinci cildinin 26-cı səhifəsinə və "İkinci qardaşlıq peymanı” haqqında ikinci cildinin 120-ci səhifəsinə müraciət et. Orada hər iki dəfə Əlinin Peyğəmbərin qardaşı olmasını, onun fəzilətlərinin başqalarından üstün olduğunu görəcəksən. Zeyni Dəhlan "Sirə”sində ilk və ikinci qardaşlığın təfsilatı "Sireyi-Hələbi”də olduğu kimidir və aydınlaşdırmışdır ki, ikincisi hicrətdən beş ay sonra olmuşdur.\nƏlbəttə, səhabədən bəzisinin Quranı toplamaq qərarına gəlmələrinə baxmayaraq onu nazil olma əsasında cəm edə bilmədiklərindən əlavə, işarə etdiyimiz mətləbləri orada gətirə bilmədilər. Beləliklə, İmamın (ə) cəm etdiyi Quranın təfsirə daha çox oxşarlığı vardı. Quranı cəm etdikdən sonra Fatimeyi-Zəhra (ə.h) üçün kitab təlif etməyə başladı ki, bu əzəmətli xanımın pak övladlarının yanında "Fatimə müshəfi” adı ilə məşhurdur. Hikmətli sözlər, zərbül-məsəllər, moizələr, ibrətamiz nəsihətlər və bəzi xəbərlərlə zəngin olan bu kitab atasının (Allah rəsulunun vəfatından sonra o xanıma yeganə təsəlli verən mənbə idi. Sonra isə o həzrət "diyələr” (cəza və qanbahası hökmləri) barəsində kitab yazaraq, onu da "Səhifə” adlandırdı. Bu kitabı ibn Səd öz məşhur "əl-Came” kitabının axırında Əmirəl-mömininə isnad verərək gətirmişdir. Mən Buxari və Müslimin də bu səhifəni bəzən zikr edərək, öz "Səhih”lərində ondan bəzi mətləbləri nəql etdiklərini görmüşəm. Nəql etdikləri rəvayətlərdən biri də budur: Əməş, İbrahimdən, o da öz atasından nəql edir ki, Əli (ə) buyurmuşdur: "Bizim yanımızda Allahın kitabından və "Səhifə”dən başqa oxunmalı bir kitab yoxdur. "O daha sonra "Səhifə”ni çıxartdıqda, orada yaralar və dəvələrin dişləri barəsində məlumatların yazılmış olduğunu gördük. Orada gəlmişdir ki, Mədinə hərəmdir və onun həddi "eyr” və "sur” arasındakı fasilədir. Bu hüdudda cinayət edən, ya cinayətkara aman verən şəxsə Allahın, mələklərin və bütün insanların lənəti olsun!” Bu hədisi Buxari öz "Səhih”inin 4-cü cildinin (fəraiz kitabının) "ismi mən təbərrəə min məvalihi” babında, 111-ci səhifədə nəql etmişdir. Müslim onu öz "Səhih”inin 1-ci cildinin (həcc kitabı) "fəzlül-Mədinə” babında, 523-cü səhifədə gətirmiş, İmam Əhməd öz "Müsnəd”ində "Səhifə”dən çoxlu hədis nəql etmişdir. Onlardan biri Əlidən (ə) nəql etdiyi bu hədisdir ki, "Müsnəd”in 1-ci cildinin 100-cü səhifədə Tariq ibn Şəhabdan gətirmişdir: "Gördüm ki, Əli (ə) minbərdə buyurur: "And olsun Allaha, bizim yanımızda Allahın kitabından və bu "Səhifə”dən başqa sizə oxumalı kitabımız yoxdur.” "Səhifə”ni Peyğəmbərdən almışdı və qılıncından asırdı.”\nDigər bir rəvayətdə Səffar Əbdül-Məlikdən nəql edir ki, Əbu Cəfər (ə) Əlinin kitabını istədi, Cəfər də onun üçün gətirdi. Bu kitab (bir şeyə) bükülmüş və insan budu qalınlıqda idi. Orada yazılmışdı ki, "qadınlara ərlərinin malik olduğu torpaqdan irs çatmır.”\nİmam Əbu Cəfər (ə) buyurub: "Allaha and olsun ki, bu, Əlinin dəst-xəttidir (Allah rəsulunun (s) imlası ilə).”\nO həzrətin şiələrindən bir qrupu Əmirəl-mömininə iqtida edərək kitab yazmaqla məşğul idilər. İbn Şəhr Aşubun dediyinə görə Salman və Əbuzər də kitab yazanlardan idi. O deyir: "İslamda ilk kitab yazan Əli ibn Əbu Talib, sonra Salman Farsi, sonra Əbuzər, daha sonra isə Əbu Qafe (Allah rəsulunun azad etdiyi qul) idi ki, Əmirəl-mömininin zamanında beytül-malın rəisi və o həzrətin ən yaxın dostlarından idi. O, Əlinin (ə) hədislərini toplayaraq "Sünən, əhkam və qəzavətlər” kitabını təlif etmişdir. Bu kitabın bizim sələflərimizin yanında böyük məqamı vardır və əshabımız onu (kitabı) öz yolları (təriqləri) ilə Əbu Rafeyə isnad vermişlər.\nOnlardan əlavə Əli ibn Əbu Rafedir. "Əl-İsabə” kitabında onun tərcümeyi-halında deyilmişdir ki, o, Peyğəmbərin (s) zamanında dünyaya gəlmiş və Həzrət də onun adını Əli qoymuşdur. Onun Əhli-beyt məzhəbi və fiqh elmləri barəsində kitabı vardır. İmamlar bu kitaba yüksək qiymət verir, şiələr isə ona müraciət edərdilər. Musa ibn Abdullah ibn Həsən deyir ki, bir nəfər atamdan "təşəhhüd” barəsində soruşduqda atam dedi: "Əbu Qafe oğlunun kitabını gətir! Sonra atam o kitabı əlinə alıb bizim üçün oxudu.”\n"Rövzatül-cənnat” kitabının müəllifi yazır ki, o, şiənin ilk fiqh kitabıdır, lakin, səhv etmişdir.\nBaşqa birisi isə Əlinin (ə) dostu və özü yazıçı olan Abdullah ibn Əbu Rafedir. Bu, həmin şəxsdir ki, Allah rəsulundan (s) Cəfər Təyyara buyurduğu hədisi eşitmiş və rəvayət etmişdir: "Sən yaranışda və əxlaqda mənə bənzəyirsən.” Bu hədisi bir qrup ondan nəql etmişlər. O cümlədən, Əhməd ibn Hənbəl öz "Müsnəd”ində, İbn Həcər "Əl-İsabə”nin 1-ci cildində onu Übeydullah ibn Əsləm adı ilə vermişdir (çünki atasının adı Əsləm olmuşdur). Übeydullah Peyğəmbərin (s) əshabından "Siffeyn” döyüşündə iştirak edənlər barəsində bir kitab yazmışdır ki, İbn Həcər "Əl-İsabə” kitabında ondan çox hədis nəql edir. Ora müraciət edə bilərsiniz.(Etimadlı şəxslərin bir qrupu bu hədisi Əhməd və İbn Əsakirdən nəql etmişlər ki, onlardan biri Müttəqi Hindidir. "Kənzül-Ümmal”ın 5-ci cildinin 40-cı səhifəsinin əvvəllərindəki 918-ci hədisə və Əhmədin "Mənaqibi Əli” kitabının 6-cı cildinin 390-cı səhifəsində nəql etdiyi 2972-ci hədisə müraciət et.\nHəmçinin Rəbi ibn Səminin də adını çəkmək olar ki, heyvanların təzkiyəsi (kəsilməsi) barədə bir kitab yazmışdır. Oradakı hədislər Əlinin (ə) Allah rəsulundan nəql etdiyi hədislərdir.\nEləcə də Abdullah ibn Hürr Farsinin də hədis kitabının misal göstərmək olar ki, buradakı hədislər Əlinin (ə) Allah rəsulundan nəql etdiyi hədislərdir.\nƏsbəğ ibn Nübatədən (Əmirəl-mömininin yaxın dostu və ona çox bağlı olan) də söhbət açmaq yerinə düşərdi. Bu həmin şəxsdir ki, "əhdnameyi-Malik Əştər” və Əlinin (ə) oğlu Məhəmmədə etdiyi vəsiyyəti nəql etmişdir (bizim əshab bu iki hədisi ondan düzgün sənədlə nəql etmişlər).\nO adamlardan biri də Əmirəl-mömininin dostu Səlim ibn Qeys Hilalidir. Səlim, İmamdan (ə) və Salman Farsidən hədis nəql etmişdir. Onun "imamət” barəsində bir kitabı da var ki, Məhəmməd ibn İbrahim Nömani "Qeybət” kitabında onun adını çəkmiş və demişdir: "Bütün şiə alimləri və hədis söyləyənlər arasında şəkk-şübhə yoxdur ki, Səlim ibn Qeysin kitabı o kitablardandır ki, Əhli-beytin hədislərini nəql edənlər qədimdən bəri ona istinad edərək, hədis nəql etmişlər.” Bu kitab şiənin mötəbər sandığı "əsl” (birinci dərəcəli) kitablardan biridir.\nO zaman kitab yazan əshabımız haqqında məlumat almaq istəyənlər "fehrest” və "rical” kitablarına, məxsusən Hacı Ağa Bözörg Tehraninin "Əz-Zəriə” kitabına müraciət edə bilərlər.\nO ki qaldı bizim 2-ci dərəcəli yazıçılarımıza (yəni "tabeinlər” arasında olanlara) etiraf etməliyik ki, bu məktubda onların hamısının adlarını çəkmək olmaz. Onlar haqqında müfəssəl məlumat almaq istəyənlər şiə alimlərinin həmin kitablarına müraciət edə bilərlər.(Bu hədisi bir qrup etimadlı şəxslər onların hamısından nəql etmişlər. Onlardan biri Müttəqi Hindidir ki, onu "Kənzül-Ümmal”ın 5-ci cildinin 41-ci səhifəsinin əvvəlində qeyd etmiş və o, 919-cu hədisdir.\nBu əsrdə də (tabeinlərin zamanı) əvvəllərdə olduğu kimi, zülmkarların qara buludları ilə örtülmüş ikən, Əhli-beyt nuru işıq saçdı. Səbəbi də bu idi ki, "Təf” faciəsi (qanlı Kərbəla qiyamı) Ali-Məhəmmədin düşmənlərini rüsvay edib, onları agah adamların gözündən salaraq mühəqqiqlərin diqqətini Əhli-beytin müsibətlərinə cəlb etdi (Allah rəsulunun vəfatından başlamış Əhli-beyt müsibətləri və onların səbəblərini araşdırıb camaatın nəzərinə çatdırılması, mühəqqiqləri təhqiqə vadar etdi). Nəhayət, səbəbləri araşdırıldı, bir çox həqiqətlər bilindi və müsibətlərin kökü aşkar edildi. Elə buna görə də qeyrəti olan müsəlmanlar Əhli-beytə dayaq və onlara kömək məqsədilə ayağa qalxdılar (onlar isə həmişə məzlumun köməyi, zalımların düşməni olmuşlar). Sanki bu faciədən sonra yeni bir dövran başlandı. Çoxları İmam Əli ibn Hüseyn Zeynəlabidinin (ə) rəhbərliyini qəbul edərək dinin üsul və füruundan xəbərdar olmaq üçün o həzrətə qoşuldular, Quran və sünnə məsələlərində, bütün islami və qeyri-islami elmlərdə o həzrətə müraciət etdilər. Ondan sonra isə oğlu İmam Baqirə üz tutdular. Elə buna görə də bu iki imamın, İmam Səccad və İmam Baqirin (ə) əshabı minlərlə idi.\n"Rical” kitablarında adları və şərhi-halları verilən həmin adamlar (yəni, əshabın alim və biliciləri) dörd min nəfərə çatır və yazdıqları kitabların sayı isə on mini keçir. Bu kitabları bizim əshabımızın hər biri özündən əvvəlki nəsildən düzgün sənədlərlə nəql etmişlər. O qrupdan olan məşhur adamların bir çoxu o iki imamın və İmam Sadiqin (ə) hüzuruna nail olmuş, onların elm və bilik dəryalarından öz "kasaları” qədərincə faydalanmışlar. Onlardan Əbu Səid Əban ibn Təğlib ibn Riyah Cəririnin adını çəkmək olar ki, həm Quran bilicisi, həm fiqh, hədis, üsul elmindən xəbərdar və həm də məşhur lüğətçi olub, çox mötəbər bir şəxs idi. Hər üç imamı görmüş, onlardan elm, hədis öyrənmiş və nəql etmişdir. Onun haqqında bunu bilmək kifayət edər ki, o, təkcə İmam Sadiqdən (ə) ("rical” elminin məşhur alimi Mirzə Məhəmmədin "Mənhəcül-məqal” kitabında yazdığı kimi) 30 min hədis nəql etmişdir.(Hicr”, 47.) Onun imamlar yanında parlaq keçmişi və yüksək məqamı olub. İmam Baqir (ə) Mədinədə olarkən ona belə buyurmuşdur: «اِجْلِسْ في الْمَسْجِدِ وَ اَفْتِ النّاسَ فَاِنّي اُحِبُّ اَنْ يُري فِي شيعَتـي مِثْلُكَ» "Məsciddə oturub fətva ver və mən çox istəyirəm ki, sənin kimilər şiələrim arasında görünsünlər.”\nİmam Sadiq (ə) ona belə buyurub: «ناظِرْ اَهْلَ الْمَدينَة فَاِنّي اُحِبُّ اَنْ يَكْونَ مِثْلُكَ مِنْ رُواتي وَ رِجالي» "Mədinə əhli ilə mübahisə (bəhs, söhbət) et! İstəyirəm ki, səni hədis söyləyən şəxslərdən hesab etsinlər.”\nƏban Mədinəyə daxil olanda hamının diqqətini cəlb edir, elm öyrənənlər başqa ustadların yanından uzaqlaşıb, böyük ehtiramla məsciddə Peyğəmbərə (s) məxsus olan yeri onun üçün hazır edirdilər. İmamlar özləri onu bir mühəddis kimi tanıtdırırdılar.\nMəsələn, İmam Sadiq (ə) Səlim ibn Əbu Həbbəyə buyurub: "Əban ibn Təğlibin yanına get ki, o, məndən çoxlu sayda hədis eşitmişdir. Ondan öyrəndiklərini şəxsən, mənim dilimdən danışa bilərsən.” Həmçinin, o həzrət Əban ibn Osmana buyurmuşdu: "Əban ibn Təğlib məndən 30 min hədis nəql etmişdir ki, sən də onları ondan öyrən və nəql et.” O (Əban ibn Təğlib), İmam Sadiqin (ə) yanına gəldikdə həzrət onunla əl tutub qucaqlaşar və əmr edərdi ki, onun üçün balış və mütəkkə qoysunlar, özü isə onunla üzbəüz oturardı. İmam onun ölüm xəbərini eşitdikdə, belə buyurmuşdu: «اَما وَالله لَقَدْ اَوْجَعَ قَلْبي مَوتُ اَبان» "Allaha and olsun ki, Əbanın ölümü qəlbimi ağrıtdı.”\nƏban 141-ci hicri qəməri ilində vəfat etmişdir.\nƏban Ənəs ibn Malikdən, Əməşdən, Məhəmməd ibn Münkədirdən, Səmmak ibn Hərbdən, İbrahim Nəxəidən, Füzeyl ibn Əmrdən və Həkəmdən rəvayətlər nəql etmiş, Müslim və digər "sünən” yazanlar onun hədislərindən (16-cı məktubda deyildiyi kimi) dəlil-sübut gətirmişlər.\nƏgər Buxari ondan bir şey nəql etməyibsə bunun heç bir zərəri yoxdur. Çünki o (Əban), Əhli-beyt imamlarına, yəni İmam Sadiq, İmam Kazim, İmam Rza, İmam Cavad, İmam Həsən Əskəriyə (ə) təqlid etmişdir. Buxari isə bu böyük şəxsiyyətlərdən rəvayət etməmiş, (əksinə), Mərvan ibn Həkəm, İmran ibn Hətan, Əkrəmə Bərbəri və s. kimilərə etimad etmişdir.\nƏbanın bir çox qiymətli yazıları vardır. Onlardan "Qəribül-Quran” təfsirini misal göstərmək olar ki, Quranda işlənən sözlərə ədəbi-lüğəvi baxımdan misal (şahid) gətirmək üçün ərəb şerlərindən istifadə etmişdir.\nƏbdür-Rəhman ibn Məhəmməd Əzdi Kufi Əbanın, Məhəmməd ibn Saib Kəlbinin, ibn Rəvəqin, Ətiyyə ibn Harisin kitablarını toplayaraq bir cildə saldıqdan sonra onların ixtilaflı və müttəfiq olan yerlərini izah etmişdir. Buna görə də Əbanın kitabı bəzən təkc, bəzən isə başqa bir kitabla birgə müşahidə olunur. Bizim əshabımız bu iki kitabdan hər birini mötəbər sənədlə nəql etmişlər. Əbanın "əl-Fəzail” və "Siffeyn” adlı iki kitabı, həmçinin bir "Əsl”i də vardır (yəni, "üsuli-ərbəə miə” kimi tanınan o dörd yüz əsl ya kitabdan biri) ki, şiənin etimad və müraciət etdiyi mənbələrdəndir. Onun bütün kitabları sənədlə nəql olunmuşdur ki, bu barədə müfəssəl surətdə "rical” kitablarında oxumaq olar.\nEləcə də Əbu Həmzə Sumalinin (Sabit ibn Dinar) adını qeyd etmək yerinə düşərdi. O, şiənin mötəbər və böyük şəxsiyyətlərindən hesab olunur ki, İmam Zeynəlabidin (ə), İmam Baqir (ə) və İmam Sadiqdən (ə) elm öyrənmiş, həmişə onların yanında – onlara yaxın olmuşdur. İmam Sadiq (ə) onun haqqında belə demişdir: "Əbu Həmzə öz dövrünün, Salman Farsisidir.” Həmçinin, İmam Rza (ə) belə buyurmuşdur: "Əbu Həmzə öz dövrünün Loğmanı kimidir.”\nOnun "Quranın təfsiri” kitabından əlavə (Təbərsi "Məcməül-Bəyan” təfsirində ondan nəql edir(Müttəqi Hindi onu "Kənzül-Ümmal”da və onun "Müntəxəb”ində nəql etmişdir ki, "Müntəxəb”in 5-ci cildinin 31-ci səhifəsinin haşiyəsinin axırında "Müsnədi-Əhməd”ə müraciət etsən, görərsən ki, nəql etdiyimiz hədis olduğu kimi orada yazılmışdır. Həzrətin (s) "Məndən narazımı oldun?” – cümləsi nə qədər də mehribanlıq və incəliklə deyilmişdir. Soruşa bilərsən ki, Əli (ə) nə üçün birinci dəfədə olduğu kimi, ikinci dəfədə də şübhələndi? Axı ona (birinci dəfə) aydın olmuşdu ki, Peyğəmbər onu özünə arxa kimi seçmişdi. Nə üçün birinci dəfəni ikinci dəfə ilə müqayisə etmədi? Cavabı budur ki, ikinci dəfəni birinci dəfə ilə müqayisə etmək olmazdı, çünki birinci dəfə yalnız mühacirlər arasında idi. İkinci dəfə isə (birincinin əksinə olaraq) mühacirlərlə ənsar (Mədinə müsəlmanları) arasında idi. Deməli, ikinci dəfə hər bir mühacirin qardaşı ənsardan ibarət idi və hər bir ənsarın qardaşı mühacirlərdən. Peyğəmbər və naibinin hər ikisinin mühacirlərdən olduğu təqdirdə belə göründü ki, bu iki nəfər bu dəfə qardaş olmayacaqlar. Buna görə Əli başqaları ilə müqayisədə güman etdi ki, qardaşı ənsardan biri olacaq. Peyğəmbər, onunla ənsardan heç birisinin arasında qardaşlıq əqdi kəsmədiyi üçün bu hissləri keçirdi. Lakin, Allah və Onun rəsulu yalnız onun üstünlüyünü sübut etmək istəyirdilər. Buna görə də onunla Peyğəmbər (s) arasındakı qardaşlıq peymanı, o gün mühacirlərlə ənsarlar arasında kəsilən əqdə görə mütləq qardaşının ənsardan olacaq təsəvvürünün əksinə baş verdi.\n)) "Ən-Nəvadir” və "Zöhd” kitabları da vardır. "Risalətül-Hüquq”("Yənabiül-Məvəddə” kitabının 9-cu babının sonunda Əxtəb Xarəzminin "Fəzaili-Əhli-beyt” kitabında nəql olunmuşdur.\n) kitabını o, İmam Zeynəlabidindən nəql etmişdir. Həzrətin "Səhər” duasını da o nəql etmişdir.\nO, Ənəs və Şəbidən rəvayət nəql etmiş, Vəki, Əbu Nəim və başqaları (istər şiə olsun, ya qeyriləri –16-cı məktubda onun şərhi-halında keçdiyi kimi) öz kitablarında ondan müxtəlif hədislər gətirmişlər.\nBəziləri İmam Səccadın (ə) hüzuruna nail olmasalar da, amma İmam Baqir (ə) və İmam Sadiqin (ə) dövrünü yaşamışlar. Bunlardan Əbül-Qasim (Büreyd ibn Müaviyə Bəcəli), Əbu Bəsir (oğul – yəni, Leys ibn Murad Bəxtəri Muradi) Əbül-Həsən Zürarə ibn Əyən, Əbu Cəfər Məhəmməd (Müslim ibn Ribah Kufi) və bir çox başqalarının adını çəkmək olar. Bu dörd nəfər elə yüksək məqama nail olmuşlar ki, İmam Sadiq (ə) onları xatırlayarkən belə buyurub: «هؤُلاء اُمَناء الله علي حَلالِهِ وَ حَرامِهِ» "Onlar halal-haram məsələlərində Allahın əminləridir.” Həmçinin buyurub: «ما اَجِدُ اَحَداً اَحْيا ذِكْرَنا اِلاّ زُرارةَ وَ اَبو بَصير لَيْثَ وَ مُحَمّدَ بْنَ مُسْلِم وَ بُرَيْد» "Zürarə, Əbu Bəsir Leys, Məhəmməd ibn Müslim və Büreyddən savayı bizi yaşadan başqa birisini tanımıram. Onlar olmasaydı, əhkamı istinbat edən (dəlil-sübut yolu ilə mənbədən istixrac edən) olmazdı.” Sonra isə onlar haqqında belə buyurub: «هؤلاء حُفّاظُ الدّينِ، وَ اُمَناء اَبي، عَلي حَلالِ اللهِ وَ حَرامِهِ وَ هُم السّابِقُونَ اِلَيْنا في الدنيا السّابِقُونَ اِلَيْنا فِي الْآخِرَةِ» "Onlar dinin qoruyucuları, Allahın halal və haramlarında atamın güvəndiyi (əmin olduğu) şəxslər, dünya və axirətdə isə bizim tərəfimizə gələnlərdir.” İmam (ə) yenə də buyurub: "Allahdan qorxanlara behişt müjdəsi ver.” Sonra isə bu dörd nəfərin adını çəkərək, onlar haqqında çoxlu söhbət edərək deyib: "Atam onları Allahın halal- haramında əmin hesab edirdi. Onlar elm mədəni idilər. Bu gün isə mənim sirdaşlarımdırlar. Onlar atamın ən yaxın əshabından olub, mənim şiələrim arasında –həm öləndə, həm də sağlıqlarında– parlaq ulduza bənzəyirlər ki, Allah məhz onların vasitəsilə hər bidəti aradan götürür. Onlar, imamlar (ə) haqqında mübaliğə edənlərin fikirlərini yox edir, fəzilətlərinə göz yumanları isə öz yanlarından uzaqlaşdırırlar.”\nİmamın (ə) bu adamların ağıl, kəramət və vilayətləri haqda bir çox qiymətli sözləri vardır ki, onların hamısını bu məktubda bəyan etmək mümkün deyildir. Bununla belə, Əhli-beyt düşmənləri onlara açıq-aşkar töhmətlər vurmuşlar ki, biz onlara müfəssəl şəkildə "Müxtəsərül-kəlam fi müəllifiş-şiəti fi sədril İslam” kitabımızda gətirmişik. Amma bu töhmətlər Allah, Peyğəmbər (s) və möminlər yanında onların yüksək məqamlarına, böyük şəxsiyyətlərinə zərər vurmur, necə ki, həsəd edənlər Allah rəsulunun İslamın yayılması və inkişafı yolunda çəkdiyi zəhmətlər müqabilində bir şey edə bilmədilər.\nİmam Sadiqin (ə) zamanında elmin ağla sığmayacaq dərəcədə inkişafı şiələrin hər bir tərəfdən o həzrətə sarı axışaraq elmin sirlərinə agah olmaları və həzrətin bu yolda heç nəyi əsirgəməyərək, onlara təlim verməyi o dövrdə elmin hər tərəfli inkişafında böyük təsiri olmuşdur.\nƏbdül-Fəth Şəhristani "Miləl və Nihəl” kitabında İmam Sadiq (ə)("Yənabiül-Məvəddə”nin 17-ci babında yazıldığı kimi.) barəsində danışarkən bu mətləbə işarə edərək demişdir: "O (İmam Sadiq), geniş elm və hikmətdə kamil ədəbə malik, dünyada zahid və şəhvət müqabilində təslim olmayan bir dindar idi.” Sonra əlavə edib deyir: "O, bir müddət Mədinədə öz şiələrinə təlim verib, dostlarının üzərində elm "yağışı” yağdırırdı. Daha sonra İraqa gələrək bir müddət orada yaşamasına baxmayaraq heç vaxt hökumət işlərinə qarışmamış, xilafət üstündə heç kimlə çəkişməmişdi, çünki o zaman yalnız elmi şərait mövcud idi. Sonra yazır: "Mərifət dəryasında qərq olan şəxs, heç vaxt kiçik bir çaya tamah salmaz, həqiqət qülləsində olanlar isə, dünyada aşağı bir məqamda qərar tutmalarından qorxmazlar. «و الحق ينطق منصفا و عنيدا» "Haqq, həm düz (insaflı) və həm də inadkar adamı etirafa vadar edir.”\nİmam Sadiqin (ə) əshabından çoxları elm və əxlaqda elə böyük zirvələrə çatmışlar ki, bu məqamlarda hidayət rəhbərləri, qaranlıqları işıqlandıran çıraqları, bilik dəryaları idilər. Adları və tərcümeyi-halları "təracim və rical” kitablarında dörd min nəfərə çatır ki, İraq, Hicaz, Fars və Suriya vilayətlərindəndirlər. Onların şiələrin əlində çox məşhur kitabları vardır ki, "Üsuli-ərbəə miə” o kitabların arasında ən seçilmişidir (Üsuli-ərbəə miə dəfələrlə deyildiyi kimi, İmam Sadiqin (ə) dörd yüz nəfər şagirdinin yazdığı toplu halda 400 kitabdır). Orada o həzrətin fitvaları verilmişdir ki, sonra ümmətin bir sıra məşhur alimlərindən onları xülasə edərək xüsusi kitablarda bir yerə toplamışlar (ki, mənbələrə müraciət etmək asan olsun). Sünnə və rəvayətləri özündə əhatə edən ən mötəbər mənbə "Kütubi-ərbəə”dir ki, indiyə kimi 12 imamlı şiələrin üsulid-din və füruid-dində mərcə və mənbəyi sayılır. "Kütubi-ərbəə” mərhum Kuleyninin "Kafi”, Şeyx Tusinin "Təhzib” və "İstibsar”, mərhum Səduqun "Mən la yəhzuruhul-fəqih” kitablarından ibarətdir. Bu kitabların mötəbərliyində heç bir şəkk-şübhə yoxdur. Onların içərisində "Kafi” o birilərindən daha qədim və əzəmətlidir. Bu kitabda 16 199 hədis mövcuddur (mərhum Şəhidin "Zikra” kitabında deyildiyi kimi, əhli-sünnənin "Sihahi-sittə” kitabındakı hədislərdən də çoxdur).\nBöyük səhabələrimizin sırasında İmam Sadiq (ə) və İmam Kazimin (ə) əshabından olan Hişam ibn Həkəmin də xüsusi yeri vardır ki, çoxlu kitabın müəllifidir və onların 29 ədədi bizə məlumdur. Onun kitablarını bizim əshabımız sənədlə onun özündən nəql etmişlər ki, bu barədə maraqlananlar "Müxtəsərül-kəlam...” kitabına müraciət edə bilərlər. Hişam ibn Həkəmin kitabları çox faydalı, aydın, istidlalları parlaqlığı ilə seçilir. Bu kitablarda üsuli-din və fürui-din, tövhidlə yanaşı, əqli fəlsəfəni, bütün dualizmi, mülhidləri (dinsizləri), maddi məsləkləri, fatalistləri, Əli (ə) və Əhli-beyt haqqında mübaliğəli fikir yürüdənləri, xəvaric və nasibiləri, Əlinin (ə) (və o həzrətdən sonrakı imamların) vəsiliyini qəbul etməyənləri, o həzrətlə mübarizə aparanları və s. rədd etmə barəsində elmi və qiymətli bəhslər mövcuddur.\nHüşam ikinci əsrin şəxsiyyətləri içərisində "kəlam”, "əqaid”, ilahiyyat və s. elmlərdə qabaqcıl olmuşdur. O, "kəlam” elmində "imamət” sahəsi üzrə "bir çox” həqiqətləri sübuta yetirməklə şiə məzhəbini diqqət mərkəzinə çevirmiş və onu əqli təfəkkürlə daha da zinətləndirmişdir. O, İmam Sadiq (ə) və İmam Kazimdən (ə) hədis nəql etmiş və onların yanında təsəvvürə sığışmayacaq (böyük) məqama malik olmuşdur. O əvvəllər "Cəhmiyyə” (yolunu azmış firqələrdən) təfəkkürlü olsa da, amma İmam Sadiqlə (ə) görüşdükdən sonra hidayətə qovuşaraq o həzrətin ardıcıllarından birinə çevrilmişdir. Sonra isə İmam Kazimə (ə) qoşularaq, bu iki böyük şəxsiyyətin bütün əshabı arasında ən etibarlı, ən qabaqcıllarından olmuşdur. Amma təəssüflər olsun ki, Allahın nurunu söndürmək istəyənlər onu dünya və qiyamətdə Allahı cisim bilənlərdən hesab etmiş və ona digər başqa töhmətlər də vurmuşlar. Onların ürəklərində Əhli-beytə qarşı olan həsəd və düşmənçilik alovuna baxmayaraq, onun məzhəbinə hamıdan daha yaxşı bələdik və onun tərcümeyi-halı və sözləri bizim ixtiyarımızdadır. Onun, məzhəbimizi işıqlandıran bir çox kitabları əldə olduğu halda necə ola bilər ki, əqidəsi bizim özümüzə gizli, başqalarına isə əyan olsun?! Bundan əlavə, Şəhristaninin "Miləl və Nihəl” kitabında Hişamdan müxtəlif sübutlar gətirməsi onun belə bir adam olmadığına dəlalət edir. Elə buradaca Hişamın belə bir firqəyə mənsub olmadığını bildirən mətləbi ("Miləl və Nihəl”dən) eynilə veririk: "Hişam ibn Həkəm üsuli-məzhəbdə çox dərrakəli və o, "mötəzilə”nin onu məhkum etdiyini unutmamalıdır. Çünki insanın əqidəsi həmsöhbətini məhkum etdiyi mətləblərin arxasında gizlənir, bundan qeyri olan hallarda isə bunu başa düşmək olmaz. Bunu isə Hişamın Əllafla mübahisə edərək onu məhkum etdiyi söhbətindən ələ gətiririk. O, Əllafa deyir: Sən deyirsən ki, Xaliqin elmi olduğuna görə alimdir, və elm onun zatının eynidir? Deməli, o, alimdir amma başqa alimlər kimi yox? Belə isə, niyə demirsən ki, o, cisimdir, amma başqa cisimlər kimi yox.”\nŞəhristani bu şahidlə Hişamın həmin firqəyə (Allahın –nəuzubillah– cisim olmasına inanan firqəyə) mənsub olduğunu demək istəyir. Amma məlumdur ki, hətta bu sözün ondan nəql olunması fərz olunsa belə, o, Əllafla mübahisə məqamındadır. Belə də deyildir ki, hər kəs bir başqası ilə mübahisə edərkən işlətdiyi sözlərin hamısına mötəqid olsun. Çünki, mümkündür, onun məqsədi Əllafı imtahana çəkmək və onun elmi mübahisələrdə nə qədər diqqət sahibi olmağını aydınlaşdırmaq imiş. Şəhristani özü etiraf edir ki, bir şəxsin əqidəsi, nəinki izhar etdiyi şeylərdə, əksinə, onun mübahisə etdiyi tərəfin məhkumluğu üçün dediyi sözlərin arxasında gizlənmişdir. Əgər yuxarıdakı nəqlə əsasən onun həmin firqəyə mənsub olduğunu fərz etsək, onun bu sözləri hələ şiə olmamışdan qabaq deməsi də mümkündür. Çünki onun əvvəl "Cəhmiyyə” əqidəsində olduğu və sonradan Ali-Məhəmmədin (s) sayəsində hidayət taparaq Əhli-beyt imamları (ə) yanında məqamı böyük olan bir şəxsiyyətə çevrilməsini demişdik.\nEləcə də, müxaliflərimiz Zürarə ibn Əyən, Məhəmməd ibn Müslim və Mömin Taq kimi böyük şəxsiyyətlər haqqında bəzi qeyri-səhih sözlər demişlər ki, biz nə qədər araşdırdıqsa da, bu nisbətlərdən heç birini onlarda görmədik. Məlumdur ki, bütün bu sözlər zülm, böhtan və düşmənçilikdən başqa bir şey deyildir. وَلاَ تَحْسَبَنَّ اللّهَ غَافِلاً عَمَّا يَعْمَلُ الظَّالِمُونَ "Elə zənn etməyin ki, zalımların əncam verdikləri işlərdən Allahın xəbəri yoxdur.”\nO ki, qaldı Şəhristaninin Hişamdan nəql etdiyi başqa bir məsələyə (Əlini (ə) –nəuzubillah– Allah bilməyinə), bu elə bir şeydir ki, ona bişmiş toyuğun da gülməyi gəlir. Hişamın məqamı o nisbətdən çox yüksəkdir və belə xürafi nisbətlər ona isnad verilə bilməz. Hüşamın "tövhid” barəsindəki fikirləri Allah-taalanı hər cür eyib və nöqsandan pak bilir. O, imamət və "vəsayət” barəsində söylədiyi mətləbində Rəsuli-əkrəmi (s) Əlidən (ə) üstün hesab edərək deyir: "Əli (ə) o həzrətin ümməti və rəiyyətindəndir. O, Peyğəmbərin (s) vəsisi, xəlifəsi və Allahın çox məzlum, hüququndan məhrum, düşmənə zorla təslim olmuş bir bəndəsidir ki, nə bir köməyi və nə də bir həmkarı vardı.”\nŞəhristani bir tərəfdən Hişamın üsuli-dində çox dərrakəli olduğunu deyir, digər tərəfdən isə ona belə bir sözü (Əlinin (ə) –nəuzubillah– Allah olması) isnad verir. Belə bir isnad açıq-aydın ziddiyyət deyilmi? Belə bir xürafi sözü Hişam kimi ağıllı bir adama necə nisbət (isnad) vermək olar? Xeyr, bu bir zülmdür ki, onu yalnız Əhli-beytə bağlananlar haqqında rəva görürlər.\nBunlardan əlavə İmam Kazim (ə), İmam Rza (ə), İmam Cavad (ə), İmam Hadi (ə), İmam Əskərinin (ə) dövründə də çoxlu əsər və kitablar yazılmışdır ki, böyük əhəmiyyət kəsb edirlər. Mühəqqiq Helli "Mötəbər” kitabında bu barədə belə yazır: "İmam Cavadın (ə) şagirdləri arasında Hüseyn ibn Səid, onun qardaşı Həsən, Əhməd ibn Məhəmməd ibn Əbu Nəsr Bəzənti, Əhməd ibn Məhəmməd ibn Xalid Bərqi, Şazan, Əbülfəzl Əma, Əyyub ibn Nuh, Əhməd ibn Məhəmməd ibn İsa və bir çox başqalarının adını çəkmək olar... İndi bizim aramızda geniş yayılan hədislərə əsasən, onların elm və biliyinin nə qədər geniş olduğu tamamilə aşkar olur.”\nMən deyirəm: Bərqinin kitablarının 100-dən çox olduğunu bilməyiniz sizə kifayət edər. Bəzəntinin geniş bir kitabı "Camei-Bəzənti” adı ilə məşhurdur. Hüseyn ibn Sədinin isə 30-a yaxın kitabı vardır.\nBu məktubda adı çəkilən altı imamın şagirdlərinin təlif etdiklərinin adlarını gətirmək mümkün deyildir. Buna görə də sizə ravilərin avtobioqrafiyası qeyd olunmuş "təracim” kitablarına müraciət etməyi məsləhət görürəm. Burada onlardan bəzilərinin adlarını qeyd edirəm: Məhəmməd ibn Sinan, Əli ibn Məhziyar, Həsən ibn Məhbub, Həsən ibn Məhəmməd ibn Səmaə, Səfvan ibn Yəhya, Əli ibn Yəqtin, Əli ibn Fəzzal, Əbdür-Rəhman ibn Nəcran, Fəzl ibn Şazan (təkcə onun 200 kitabı vardır), Məhəmməd ibn Ümeyr, Əhməd ibn Məhəmməd ibn İsa (onun özü İmam Sadiqin (ə) əshabından olan 100 nəfərdən rəvayət nəql edir), Məhəmməd ibn Əli ibn Məhbub, Təlhə ibn Təlhə ibn Zeyd, Əmmar ibn Musa Sabati, Əli ibn Nöman, Hüseyn ibn Abdullah, Əhməd ibn Abdullah ibn Məhrəvan (ibn Xanə kimi məşhurdur), Sədəqə ibn Münzir Qummi və öz kitabını İmam Sadiqə (ə) göstərmiş, Übeydullah ibn Əli Hələbi İmam (ə) onun kitabını təsdiq etdikdən sonra (həmişə) onu yaxşılıqla yad edərək buyurarmış: "Heç onların (əhli-sünnətin) belə bir kitabı vardırmı?” Öz kitabını İmam Rzaya (ə) göstərmiş Abdullah ibn Səid, Əbu Əmr Təbib eləcə də, Yunis ibn Əbdür-Rəhman (o da öz kitabını İmam Həsən Əskəriyə (ə) göstərmişdi) belələrindəndirlər.\nŞiə sələflərinin şərhi-halını tədqiq edən, Hüseyn (ə) övladlarından olan doqquz imamın hər birinin əshabının halı və kitabları ilə tanış olanlar əmin olarlar ki, Əhli-beyt imamlarının məzhəbi tamamilə sağlamdır. (Yəni eynilə Peyğəmbərin sünnəsinə əsaslanır). Bu zaman füru və üsulumuzun, yalnız Allah rəsulunun Əhli-beytindən mənimsənilməsi həqiqətini inadkar, cahil, ya da axmaq adamdan başqa heç kəs inkar etməz. الْحَمْدُ لِلّهِ الَّذِي هَدَانَا لِهَـذَا وَمَا كُنَّا لِنَهْتَدِيَ لَوْلا أَنْ هَدَانَا اللّهُ Vəssalam.\nYÜZ ON BİRİNCİ MƏKTUB\n1 Cəmadiül-Əvvəl 1330\nArtıq sizin üsuli-din və fürui-dində Əhli-beyt imamlarının getdiyi yolda olmanıza şəhadət verirəm. Həqiqətən, bu işi yaxşı aşkar edib batində olan sirləri üzə çıxardın. Beləliklə, bu barədə şəkk-şübhəyə düşmək, yalnız həlakətə yuvarlanmaqdır. Mən bu məktubu da diqqətlə oxuduqdan sonra onda ciddi iradlar axtararkən daha, irad tapa bilmədiyim üçün son dərəcə heyrətləndim. Mən bu lətif və gözəl mehin, hər yeri bürüyən müşklü ətrin (mənə) həyat bağışlayan mənbəyini aradım. Mən əvvələr şiələr haqqında yalançıların yürütdüyü nadürüst xəbərlərə araşdırmadan inandığımı və səhvimi boynuma alıram. Amma mütəal, qadir Allah sizinlə görüşmək səadətini mənə nəsib etdikdə, hidayətə qovuşaraq, qaranlıqları işıqlandıran bir çıraq tapdım. Sizinlə olan bəhslərdən sonra nəhayət, öz arzu və istəklərimə çatdım. Allah-Taala məhz, bu görüşün nəticəsində nə böyük bir neməti mənə inayət etdi!!! الحمد لله رب العالمين\nYÜZ ON İKİNCİ MƏKTUB\n2 Cəmadiül-Əvvəl 1330\nHidayət bu yolun nəticəsidir.\nMən sənin hidayət yolunda möhkəm inamına şəhadət verirəm, ondan xəbərdar və ona çox yaxınsan. Qolunu çırmalayıb, yorulmadan təhqiq və bəhsə başladın və qərq oldun. Öz axtarış və təhqiqində çox diqqət və maraq göstərməklə, mübahisənin əsl incəliklərini alt-üst edib, zahiri batin ilə tutuşdurdun. Belə ki, onun mahiyyət və həqiqətindən xəbərdar olmaq istəyərkən, bu yolda qövmün təəssübü, şəxsi qərəzlər sənə və sənin anlamına mane ola bilmədi. Ümidvaram ki, bu səbir və dözümünün qalası heç zaman dağılmasın. Allaha həmd-şükür edirəm ki, bizləri hidayətə qovuşdurdu. Məhəmməd (s) və Ali-Məhəmmədə (ə) salam və salavat olsun! Vəssalam.\nBu kitab verilən məktublar əsasında Allahın köməyi ilə Əbdül-Hüseyn Şərəfüddin Musəvi Amili tərəfindən sona çatdı. Ümidvaram ki, Allah onunla böyük kərəmi ilə müamilə edib, onu bağışlayacaq.(Peyğəmbərin sünnəsi aydın sübutdur. Siz "Müstədrək”in 3-cü\ncildinin 165-167-ci səhifələrinə müraciət etsən, bu məzmunda doğru hədis görəcəksiniz ki, Buxari və Müslimin şərtinə görə düzdür. "Müsnədi-Əhməd Hənbəl”də 1-ci cildin 98-ci səhifəsində yazılmış və İbn Əbdül-Birr "İstiab”da Həsənin şərhi-halında onu xatırlamış və Zəhəbinin bizə qarşı pis münasibətinə baxmayaraq "Təlxisi-Müstədrək”də onu düz hesab etmişdir. Hər halda o, bizim Harun, Şübbər və Şübeyrimizə qarşıdır. Bəğəvi öz "Möcəm”mində və Əbdül-Bəni "Əl-İzah”da, "Səvaiqül-Mühriqə”nin 115-ci səhifəsində Səlmandan olduğu kimi yazmış və həmçinin İbn Əsakir onu nəql etmişdir.)\nViews: 869 | Downloads: 0 | Rating: 0.0/0